CELEX: 32022D0381
Language: lt
Date: 2022-03-04 00:00:00
Title: Komisijos įgyvendinimo sprendimas (ES) 2022/381 2022 m. kovo 4 d. kuriuo dėl sustiprintų didelio tankio EPS konstrukcinių plokščių sistemos, skirtos pastatams ir kitiems statybos produktams, Europos vertinimo dokumentų nuorodų skelbimo iš dalies keičiamas Įgyvendinimo sprendimas (ES) 2019/450 (Tekstas svarbus EEE)

2022 3 7   
               
               
                  LT
               
               
                  Europos Sąjungos oficialusis leidinys
               
               
                  L 75/1
               
            
         KOMISIJOS ĮGYVENDINIMO SPRENDIMAS (ES) 2022/381
         2022 m. kovo 4 d.
         kuriuo dėl sustiprintų didelio tankio EPS konstrukcinių plokščių sistemos, skirtos pastatams ir kitiems statybos produktams, Europos vertinimo dokumentų nuorodų skelbimo iš dalies keičiamas Įgyvendinimo sprendimas (ES) 2019/450
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 22 straipsnį,
         kadangi:
         
                     (1)
                  
                  
                     pagal Reglamentą (ES) Nr. 305/2011 techninio vertinimo įstaigos, vertindamos Europos vertinimo dokumentuose, kurių nuorodos paskelbtos Europos Sąjungos oficialiajame leidinyje, nurodytų statybos produktų esmines charakteristikas, turi taikyti tuose dokumentuose pateiktus statybos produktų eksploatacinių savybių vertinimo metodus ir kriterijus;
                  
               
                     (2)
                  
                  
                     gamintojams pateikus keletą prašymų dėl Europos techninio vertinimo, Techninio vertinimo įstaigų organizacija, vadovaudamasi Reglamento (ES) Nr. 305/2011 19 straipsniu, parengė ir priėmė 10 Europos vertinimo dokumentų;
                  
               
                     (3)
                  
                  
                     statybos produktai, su kuriais susiję Techninio vertinimo įstaigų organizacijos parengti ir priimti Europos vertinimo dokumentai, yra šie:
                     
                                 —
                              
                              
                                 sustiprintų didelio tankio EPS konstrukcinių plokščių sistema, skirta pastatams;
                              
                           
                                 —
                              
                              
                                 statybinis komplektas iš masyvių plokščių su metalinio rėmo konstrukcija;
                              
                           
                                 —
                              
                              
                                 stiklinis gembinis laikantis turėklas / baliustrada;
                              
                           
                                 —
                              
                              
                                 statybos aikštelėje formuojama šilumos izoliacija iš mineralinio putplasčio;
                              
                           
                                 —
                              
                              
                                 iš anksto sumontuotas inkaras betoniniams fasado elementams tvirtinti;
                              
                           
                                 —
                              
                              
                                 vielinių kilpų sistema, skirta sujungti surenkamuosius ir statybvietėje surenkamus betoninius elementus;
                              
                           
                                 —
                              
                              
                                 dūmtraukio sistemos komplektas iš betoninės išorinės sienelės ir molinio arba keraminio įdėklo, plastikinio ar metalinio dūmtakio bei oro tiekimo kanalo;
                              
                           
                                 —
                              
                              
                                 pamušalas, pagamintas iš stiklo pluošto, mineralinių ir organinių medžiagų, naudojamas ventiliaciniams ortakiams iš naujo padengti;
                              
                           
                                 —
                              
                              
                                 ventiliacijos sistema, pagaminta iš mineralinės vatos su išorine ir vidine apdaila;
                              
                           
                                 —
                              
                              
                                 cementinių grindų lyginamieji šablonai, skirti naudoti viduje ir lauke;
                              
                           
               
                     (4)
                  
                  
                     Techninio vertinimo įstaigų organizacijos parengti ir priimti Europos vertinimo dokumentai atitinka poreikius, kuriuos reikia patenkinti atsižvelgiant į Reglamento (ES) Nr. 305/2011 I priede nustatytus esminius statybos darbų reikalavimus. Todėl tikslinga tų Europos vertinimo dokumentų nuorodas paskelbti Europos Sąjungos oficialiajame leidinyje;
                  
               
                     (5)
                  
                  
                     Europos vertinimo dokumentų nuorodų sąrašas skelbiamas Komisijos įgyvendinimo sprendimu (ES) 2019/450 (2). Siekiant aiškumo, į šį sąrašą turėtų būti įtrauktos nuorodos į naujus Europos vertinimo dokumentus;
                  
               
                     (6)
                  
                  
                     todėl Įgyvendinimo sprendimas (ES) 2019/450 turėtų būti atitinkamai iš dalies pakeistas;
                  
               
                     (7)
                  
                  
                     kad Europos vertinimo dokumentus būtų galima pradėti naudoti kuo anksčiau, šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2019/450 priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. kovo 4 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 88, 2011 4 4, p. 5.
         
            (2)  2019 m. kovo 19 d. Komisijos įgyvendinimo sprendimas (ES) 2019/450 dėl statybos produktams taikomų Europos vertinimo dokumentų, parengtų siekiant užtikrinti Europos Parlamento ir Tarybos reglamento (ES) Nr. 305/2011 įgyvendinimą, paskelbimo (OL L 77, 2019 3 20, p. 78).
      
      
         
            PRIEDAS
            Priede eilės tvarka pagal nuorodų numerius įrašomos šios eilutės:
            
                        „340287-00-0203
                     
                     
                        Sustiprintų didelio tankio EPS konstrukcinių plokščių sistema, skirta pastatams“
                     
                  
                        „340452-00-0204
                     
                     
                        Statybinis komplektas iš masyvių plokščių su metalinio rėmo konstrukcija“
                     
                  
                        „090040-00-0404
                     
                     
                        Stiklinis gembinis laikantis turėklas/baliustrada“
                     
                  
                        „041561-00-1201
                     
                     
                        Statybos aikštelėje formuojama šilumos izoliacija iš mineralinio putplasčio“
                     
                  
                        „333220-00-0601
                     
                     
                        Iš anksto sumontuotas inkaras betoniniams fasado elementams tvirtinti“
                     
                  
                        „332589-00-0601
                     
                     
                        Vielinių kilpų sistema, skirta sujungti surenkamuosius ir statybvietėje surenkamus betoninius elementams“
                     
                  
                        „060013-00-0802
                     
                     
                        Dūmtraukio sistemos komplektas iš betoninės išorinės sienelės ir molinio arba keraminio įdėklo, plastikinio arba metalinio dūmtakio bei oro tiekimo kanalo“
                     
                  
                        „360032-00-0803
                     
                     
                        Pamušalas, pagamintas iš stiklo pluošto, mineralinių ir organinių medžiagų, naudojamas ventiliaciniams ortakiams iš naujo padengti“
                     
                  
                        „360001-01-0803
                     
                     
                        Ventiliacijos sistema pagaminta iš mineralinės vatos su išorine ir vidine apdaila“
                     
                  
                        „190019-00-0502
                     
                     
                        Cementinių grindų lyginamieji šablonai, skirti naudoti viduje ir lauke“